《移居》
宋代·丘葵

断云将雨过桥南，谁起庄门憩雨谈。
雀喜客来喧古棘，蛙嗔人过没深潭。
莲房堕粉风初歇，稻叶抽珠水尚含。
村酿沽来薄难醉，不妨此兴为诗酣。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。